René-Louis Baire

Matemàtich.
René-Louis Baire a l'era nassù ai 21 ëd gené dël 1874 a Paris e a l'é mòrt a Chambéry ai 5 ëd luj dël 1932.
Fin-a al 1895 a l'ha studià a la Scòla normal superior; apress a l'ha mostrà ant ij licéo a Troyes, Bar-le-Duc e Nancy.
Dël 1902 a oten un pòst a l'università ëd Montpellier, peui, dël 1905, a l'università ëd Digion.
Ij sò problema ëd testa e ëd salute a lo fòrso tòst a chité ansegnament e arserca.

Sò travaj
Ij travaj ëd Baire a trato dij nùmer irassionaj e dle fonsion ëd variàbil real.
A antroduv la teorìa dj'ansem ëd Cantor an cost setor, lòn ch'a lo men-a a studié j'ansem màgher e a dimostré dël 1899 sò teorema ëd categorìa.
Dël 1899 a definiss le fonsion semi-continue e dël 1905 a dà 'd lession an sle fonsion dëscontinue al Colege ëd Fransa.

A pòrto sò nòm
 Fonsion ëd Baire
 Propietà ëd Baire
 Spassi ëd Baire
 Teorema ëd Baire-Banach
 Teorema ëd categorìa ëd Baire

Euvre prinsipaj
 Théories des nombres irrationnels, des limites e de la continuité (1905)
 Leçons sur les théories générales de l'analyse (1907-1908)

Baire, Rene Louis